Tansanian kansallismuseot

**Tansanian kansallismuseot** () on Tansanian kansallinen laitos, joka hallinnoi seitsemää kansallismuseota ja sataa seitsemää (107) historiallista kohdetta Manner-Tansaniassa. Kansallismuseoihin kuuluvat museo ja kulttuuritalo (Dar es Salaam), kylämuseo (Dar es Salaam), Arushan itsenäisyysjulistuksen museo (Arusha), luonnontieteellinen museo (Arusha), Mwalimu Julius K. Nyerere -museo (Butiama), Maji Maji -sotamuistomuseo (Ruvuma) ja Dr. Rashid M. Kawawa -museo (Ruvuma). Lisäksi museolle kuuluvia keskeisiä muinaismuistokohteita ovat Mikindanin historiallinen kaupunki, Tendagurun dinosaurusten löytöpaikka, Kuan muinaisrauniot (Mafian alue), Mbuamajin alue (Kigambonin piirikunta) ja Lindin kaupunki.

## Dar es Salaamin museot
Dar es Salaamin kansallismuseossa on monia Olduvain rotkosta löytyneitä paleoantropologisia kohteita. Tunnetuin museoesine on Mary Leakey]n vuonna 1959 löytämä Paranthropus boisein, (sukupuuttoon kuolleen) hominidin, kallo.

Museossa on esillä myös monia arkeologisia löytöjä 1200-luvulta 1500-luvulle ulottuneelta ajanjaksolta, jolloin Kilwa Kisiwanin saarelle asettuneiden persialaisten kauppiaiden ja mantereelta tulleiden bantuheimojen kulttuurit sulautuivat yhteen muodostaen Tansanian historiassa keskeisen swahilikulttuurin.

Kylämuseoon on koottu 45 rakennusta, jotka kertovat Tansanian noin 120 heimon elämästä.

File:Zaramo house with coconut palm at Kijiji Cha Makumbusho, Mikocheni, Kinondoni MC, Dar es Salaam.jpg
File:VM18.jpg
File:VM12.jpg
File:Nyambo house at Kijiji Cha Makumbusho, Mikocheni, Kinondoni MC, Dar es Salaam.jpg


## Arushan museot
Arushan itsenäisyysjulistuksen museo juhlistaa silloisen presidentin Julius Nyereren uraauurtavaa julistusta vuodelta 1967, jossa vaadittiin afrikkalaista omavaraisuutta, sosialismia ja ujamaa-aatetta. Itsenäistymisen reittejä haparoivien Afrikan maiden keskuudessa julistus oli erittäin merkittävä teko. Museo kuitenkin esittelee lähinnä valokuvia hallituksen virkamiehistä. Lisäksi siellä on valokuvia siirtomaa-ajalta ja joitakin etnografisia esineitä.

Vuonna 1987 perustettu Arushan kansallinen luonnontieteellinen museo on tärkein Tansanian seitsemästä luonnontieteellisesta museosta. Se sijaitsee Bomassa, entisessä Saksan siirtomaa-ajan sotilastukikohdassa, joka rakennettiin 1900-luvulla. Museon ydintehtävä on kaksitahoinen: luonnonperintöä koskevan tiedon kerääminen ja säilyttäminen sekä tällaisen tiedon levittäminen näyttelyiden ja julkaisujen kautta. Museon kokoelmaan kuuluu täytettyjä eläimiä, hyönteiskokoelmia ja joitakin arkeologisia löytöjä. Sen yhteydessä on myös  pieni kasvitieteellinen puutarha, jossa on erilaisia Arushan alueelle tyypillisiä puulajeja ja niiden joukossa eläviä eläimiä kuten kilpikonnia, linttuja ja hyönteisiöä. 

## Muut museot
Maan ensimmäisen presidentin Julius Nyereren muistoa kunnioittava museo sijaitsee tämän synnyinpaikalla Butiaman pikkukaupungissa. Siellä on muutamia jakkaroita, kilpiä ja muita lahjoja, joita hän sai. Siellä on myös laatikoita Nyereren henkilökohtaisia tavaroita, kuten hänen päiväkirjojaan,  käsin kirjoitettu swahilinkielinen käännös osasta Platonin Valtio-teosta ja hänen runokokoelmansa. Museon pihapiirissä on hänen kaksi kotiaan, joissa hänen vaimonsa ja poikansa edelleen asuvat hänen isänsä talo sekä Nyereren ja hänen vanhempiensa haudat. Hänen äitinsä talo, jossa hän syntyi, sekä hänen isänsä 21 muun vaimon talot on jo purettu.

Maan ensimmäisen pääministerin Rashidi Kawawan muistoa haluttiin kunnioittaa samalla tavalla. Songean piirikunnassa Ruvuman alueella sijaitseva museo vihittiin käyttöön vuonna 2017 talossa, jossa Kawawan uskotaan asuneen. Näyttelyssä on Kawawan henkilökohtaisia tavaroita ja monia mitaleita. Museon merkittävä piirre on maanalainen bunkkeri, jota käytettiin paitsi turvallisuussyistä myös salaisten kokousten järjestämiseen eteläisen Afrikan vapautuskamppailujen aikana. Museon yhteydessä on myös kirjasto.

Songean kaupungin ulkopuolella on myös pieni museo, joka on perustettu Maji Maji -kapinan muistoksi. Nähtävyyksiä ovat saksalaisten vangitsemien ja tappamien 12 päällikön patsaat, joille paikalliset edelleen laskevat seppeleitä. Ngoni-päällikkö Songea, jonka mukaan kaupunki on nimetty, on haudattu lähistölle, ja siellä on joukkohauta muille saksalaisten vastaisen kapinan uhreille.

## Lähteet